|  |
| --- |
| **EXCEPȚII** |
| **Numele excepției** | **Introducerea de specii neindigene pe căi secundare, în particular prin strâmtoarea Bosfor** |
| **Nr./codul excepției** | **RO-EX-001** |
| **Tipul de excepție:****Art.13 alin.(1) lit. a) din Ordononța de urgență a Guvernului nr.71/2010 privind stabilirea strategiei pentru mediul marin, aprobată prin Legea nr.6/2011, cu modificările și completările ulterioare.** |  România nu este responsabilă de gestionarea zonelor marine la punctul de intrare al speciilor neindigene de la strâmtoarea Bosfor în Marea Neagră și, prin urmare, nu sunt în măsură să ia măsuri pentru a preveni răspândirea unor astfel de specii în Marea Neagră. Deși România poate lua măsuri pentru a preveni introducerea, prin activități antropice, a unor astfel de specii în apele sale, această cale secundară de pătrundere a acestor specii în regiunea Mării Negre nu poate fi controlată. Acest scenariu, coroborat cu dificultățile în cunoașterea exactă a modului de introducere în apele marine românești, poate compromite atingerea Stării Ecologice Bune în ceea ce privește introducerea de specii neindigene. |
| **KTM** | KTM 34–Măsuri pentru reducerea introducerii și răspândirii speciilor neindigene în mediul marin și pentru controlul acestora. |
| **Obiective/ținte relevante** | - Menținerea raportului actual specii neindigene/specii indigene, ca număr de specii și/sau abundență în cadrul fiecărui grup, la litoralul românesc al Mării Negre- Tendința descrescătoare a speciilor neindigene nou introduse |
| **Starea Ecologică Bună**  | Starea Ecologică Bună este atinsă când abundența și distribuția speciilor neindigene nu crește şi nu mai există alte introduceri de specii alogene. Speciile neindigene nu trebuie să determine o influență negativă asupra populației de specii indigene şi a habitatelor lor naturale.  |
| **Descriptor** | D2 Specii neindigene |
| **Presiuni (anexa nr.3 la Ordononța de urgență a Guvernului nr.71/2010 privind stabilirea strategiei pentru mediul marin, aprobată prin Legea nr.6/2011, cu modificările și completările ulterioare)** | Introducerea de specii neindigene și translocații |
| **Scop spațial**  | Ape teritoriale și Zona Exclusiv Economică |
| **Consecințe pentru alte State Membre** | Aplicarea acestei excepții de către România nu va avea efecte negative asupra altor State Membre. |
| **Masuri ad-hoc** | Nu se aplică |
| **Atenuare** | Excepția se aplică introducerii de noi specii invazive pe cai secundare (ex. prin strâmtoarea Bosfor). Vor fi depuse, în măsura posibilului, toate eforturile în ceea ce privește depistarea timpurie a introducerii unor astfel de specii pentru a permite luarea de măsuri în scopul asigurării controlului răspândirii în continuare a acestor specii în apele marine românești.  |
| **Numele excepției** | **Exploatarea stocurilor comune de pești comerciali astfel încât să susțină producția maximă durabilă** |
| **Nr./codul excepției** | **RO-EX-002** |
| **Tipul de excepție** **Art.13 alin.(1) lit. a) din Ordononța de urgență a Guvernului nr.71/2010 privind stabilirea strategiei pentru mediul marin, aprobată prin Legea nr.6/2011, cu modificările și completările ulterioare** | România depune eforturi pentru gestionarea activității de pescuit astfel încât să se asigure un pescuit durabil la scară locală, subregională (măsuri comune România–Bulgaria) şi regională (prin măsura nou propusă - *Dezvoltarea planului multianual regional de management pentru stocurile de pești vizate)* și atingerea SEB. Totuși, având în vedere că stocul comercial este împărțit în întreaga regiune sau subregiune marină, atingerea SEB pentru Descriptorul 3 depinde de modul de acțiune al tuturor statelor riverane Mării Negre.  |
| **KTM** | KTM 20–Măsuri de prevenire sau control al efectelor adverse rezultate din pescuit și alte exploatări/eliminări ale animalelor şi plantelor KTM 35–Măsuri de reducere a perturbărilor biologice în mediul marin rezultate din extracția de specii, inclusiv capturi accidentale. |
| **Obiective/ținte relevante** | - Tendință constantă de scădere a valorilor mortalității cauzate de pescuit la nivel regional în intervalul FMSY= (F0,1-FMAX) cu valori cuprinse între F= 0,07 şi F= 0,15 – limite de referință (calcan);-Tendință constantă de scădere a mortalității cauzate de pescuit la nivel regional, FMSY să nu depășească valoarea limită de referință de 0,54 (FMSY = F ≤ 0,54, valoare limită recomandată) atunci când valoarea coeficientului mortalității naturale M1-3= 0,81 şi rate de exploatare E ≤ 0,4 (hamsie); - Creșterea SSB (biomasa stocului reproducător) la nivel regional pentru speciile comerciale relevante la nivelul Mării Negre.  |
| **Starea Ecologică Bună**  | Nivelul presiunii din pescuit și capacitățile reproductive sunt la acele niveluri stabilite în obiectivele de mediu pentru a susține MSY (Producția maximă durabilă) pe o perioadă lungă de timp pentru unele specii cheie relevante (şprot, calcan, bacaliar, stavrid, hamsie, rechin și barbun).  |
| **Descriptor** | D3 Specii comerciale de pești și moluște |
| **Presiuni (anexa nr. 3 la Ordononța de urgență a Guvernului nr.71/2010 privind stabilirea strategiei pentru mediul marin, aprobată prin Legea nr.6/2011, cu modificările și completările ulterioare)** | Extragerea selectivă de specii, inclusiv capturile accidentale (de exemplu pescuitul comercial și sportiv). |
| **Scop spațial**  | Scara regională și sub-regională |
| **Consecințe pentru alte State Membre** | Aplicarea acestei excepții de către România nu va avea efecte negative asupra altor State Membre |
| **Măsuri ad-hoc** | Măsurile existente și cele nou propuse se consideră că pot contribui la atingerea Stării Ecologice Bune.. |
| **Atenuare** | Măsurile elaborate în acest document vor contribui la atingerea Stării ecologice bune.România se angajează să contribuie la procesul de colectare a datelor la scară sub-regională. |
| **Numele excepției** | **Nivelul de deșeuri marine, în particular microplastice, în mediul marin** |
| **Nr./codul excepției** | **RO-EX-03** |
| **Tipul de excepție** **Art.13 alin.(1) lit. a) din Ordononța de urgență a Guvernului nr.71/2010 privind stabilirea strategiei pentru mediul marin, aprobată prin Legea nr.6/2011, cu modificările și completările ulterioare** | Recunoscând faptul că nivelul actual de cunoaștere nu permite o evaluare măsurabilă a stării actuale cu privire la deșeurile marine, România constată că prezența deșeurilor marine poate fi, de asemenea, de origine transfrontalieră. În acest context, acțiunile altor țări riverane Mării Negre pot să interfere cu eforturile care vor fi depuse pentru reducerea deșeurilor marine.  |
| **KTM** | KTM 29–Măsuri pentru reducerea deșeurilor în mediul marin |
| **Obiective/ținte relevante** | - tendința descrescătoare a cantității de deșeuri marine aduse și/sau depozitate pe țărm- tendința descrescătoare a cantității de deșeuri marine din coloana de apă și depozitate pe fundul mării- reducerea numărului cazurilor înregistrate constând în prezență deșeurilor marine în tractul digestiv al organismelor marine |
| **Starea Ecologică Bună**  | Starea ecologică bună este atinsă atunci când impactul deșeurilor marine şi al produselor lor de descompunere este redus și încetează să producă efecte dăunătoare asupra mediului marin și costier. |
| **Descriptor** | D10 Deșeuri marine |
| **Presiuni (anexa nr.3 la Ordononța de urgență a Guvernului nr.71/2010 privind stabilirea strategiei pentru mediul marin, aprobată prin Legea nr.6/2011, cu modificările și completările ulterioare)** | Deșeuri marine |
| **Scop spațial**  | Ape teritoriale și Zona Exclusiv Economică |
| **Consecințe pentru alte State Membre** | Aplicarea acestei excepții de către România nu va avea efecte negative asupra altor State Membre |
| **Măsuri ad-hoc** | Măsurile existente și cele nou propuse se consideră că pot contribui la atingerea Starea Ecologică Bună |
| **Atenuare** | Se vor întreprinde toate eforturile pentru îmbunătățirea gradului de cunoaștere referitor la aspectul transfrontalier al introducerii deșeurilor marine în apele marine românești. Această excepție va fi revizuită pe baza cunoștințelor acumulate în viitor, în special după aprobarea şi implementarea ”*Regional Action Plan on Marine Litter Management for the Black Sea*” şi “*Guidelines for Marine Litter Monitoring in the Black Sea*”. |